Pasaulio viktorinos čempionatas

Pasaulio viktorinos čempionatas () – renginys, rengiamas kasmet vienu metu įvairiose pasaulio valstybėse. Jo metu dalyviams visame pasaulyje pateikiami tie patys klausimai (paprastai išversti į vietos kalbas). Patikrinus atsakymus skelbiami rezultatai viso pasaulio mastu – tiek bendra įskaita, tiek pasiekimai atskirų temų (kategorijų) klausimuose. Bendroje įskaitoje nugalėjęs žmogus laikomas čempionu.

Nuo 2006 metų Pasaulio viktorinos čempionatas vyksta ir Lietuvoje.

 Sistema 


Pasaulio viktorinos čempionato klausimai būna suskirstyti į aštuonias kategorijas; kiekvienos kategorijos pateikiama po 30 klausimų (iš viso – 240). Kategorijos yra šios:

 Kultūra (dailė, architektūra, filosofija, religija, mitologija)
 Istorija (įeina ir neseni įvykiai; daugiausiai politinė, kultūrinė istorija, kitų dalykų istorija priskiriama atitinkamoms kategorijoms)
 Pasaulis (geografija, technologijos, astronomija)
 Mokslas (fizika, chemija, biologija, matematika, socialiniai mokslai)
 Pramogos (muzika, šokiai, radijas, televizija)
 Gyvenimas (maistas, gėrimai, mada, dirbiniai, sveikata, turizmas, mistika, reklama)
 Sportas ir žaidimai (daugiausia įvairios sporto šakos, bet taip pat įvairūs žaidimai – kompiuteriniai, stalo, kortų, vaidmenimis ir kiti)
 Komunikavimas (kinematografas, literatūra, filologija)

Klausimai pateikiami ant popieriaus lapų. Renginys vyksta dviem kėliniais po 1 valandą per kiekvieną kurių pateikiama po keturias klausimų kategorijas. Tarp kėlinių būna pertrauka. Su kai kuriais klausimais yra susiję paveikslėliai (jie rodomi kėlinių metu), su kai kuriais kitais klausimais – garsai ar muzika (jų duodama paklausyti kėlinio pradžioje).

 Organizavimas 

Renginį kiekvienoje šalyje rengia vietiniai bei žmonės organizacijos, kurios turi autonomiją (jas vienija Tarptautinė viktorinos asociacija). Dėl to, priklausomai nuo aplinkybių, skirtingose šalyse renginio masiškumas, kaina ir kiti dalykai skiriasi (Lietuvoje dalyvavimas nemokamas), tačiau visur pateikiami tie patys klausimai, renginys vyksta tą pačią dieną ir trunka tiek pat laiko, tokios pačios ir atsakymų teisingumo vertinimo taisyklės.

 Lietuvoje 

 2006 metais (birželio 3 d.) Lietuvoje renginys vyko Vilniaus universiteto Gamtos mokslų fakulteto didžiojoje auditorijoje
 2007 metais (birželio 2 d.) – Vilniaus Vingio parke.
 2009 metais (birželio 6 d.) bare „Mano alibi“.
 2011 metais (birželio 4 d.) Pasaulio viktorinos čempionatas Lietuvoje pirmąsyk įvyko dviejuose miestuose: Vilniuje bare „Prie parlamento“ ir Panevėžyje prekybos ir pramogų centre „Babilonas“. Lietuvoje dalyvavo 56 dalyviai, pasaulyje - 1491.
 2012 metais (birželio 2 d.) Pasaulio viktorinos čempionatas Lietuvoje pirmąsyk įvyko trijuose miestuose, keturiose vietose: Vilniuje restorane "Belgai" bei prekybos centre "Europa", Klaipėdoje prekybos centre "Studlendas" ir Panevėžyje prekybos ir pramogų centre „Babilonas“. Lietuvoje dalyvavo 105 dalyviai.
 2013 metais (birželio 1 d.) Pasaulio viktorinos čempionatas Lietuvoje vėl įvyko trijuose miestuose: Vilniuje VU Matematikos ir informatikos fakultete, Klaipėdoje prekybos centre "Studlendas" ir Panevėžyje prekybos ir pramogų centre „Babilonas“. Lietuvoje dalyvavo 102 dalyviai.
 2014 metais (birželio 7 d.) Pasaulio viktorinos čempionatas Lietuvoje vėl įvyko jau keturiuose miestuose: Vilniuje VU Matematikos ir informatikos fakultete, Klaipėdoje Žemynos gimnazijoje, Šiauliuose P. Višinskio bibliotekoje ir Panevėžyje prekybos ir pramogų centre „Babilonas“. Lietuvoje dalyvavo 119 dalyvių.
2015 m. (birželio 6 d.) Pasaulio viktorinos čempionatas Lietuvoje įvyko Vilniuje, Klaipėdoje, Šiauliuose, Panevėžyje ir Biržuose (pirmą kartą), dalyvavo 205 žmonės.
2016 m. Pasaulio viktorinos čempionatas Lietuvoje įvyko Vilniuje, Kaune (pirmą kartą), Klaipėdoje, Šiauliuose, Panevėžyje, Mažeikiuose (pirmą kartą) ir Biržuose, dalyvavo 303 žmonės.
2017 m. Pasaulio viktorinos čempionatas Lietuvoje įvyko Vilniuje, Kaune, Klaipėdoje, Šiauliuose, Panevėžyje, Alytuje (pirmą kartą) ir Mažeikiuose, dalyvavo 350 žmonių.
2018 m. Pasaulio viktorinos čempionatas Lietuvoje įvyko Vilniuje, Kaune, Klaipėdoje, Šiauliuose, Panevėžyje, Alytuje ir Mažeikiuose, dalyvavo 411 žmonių.
2019 m. Pasaulio viktorinos čempionatas Lietuvoje įvyko Vilniuje, Kaune, Šiauliuose, Panevėžyje, Mažeikiuose ir Biržuose dalyvavo 308 žmonės.
2020 m. Pasaulio viktorinos čempionatas Lietuvoje neįvyko dėl masinių ribojimų / karantinų, buvo iš pradžių atidėtas iki gruodžio, paskui atšauktas.http://pvc.protu.lt
2021 m. Pasaulio viktorinos čempionatas Lietuvoje dėl COVID pandemijos įvyko mažesniu formatu, Vilniuje ir Biržuose, Vilniuje vyko lauke, Vingio parke http://www.protu.lt/unikalaus-pasaulio-viktorinos-cempionato-dalyviai-susireme-lauke-3924

Nugalėtojai

 Čempionatas  Lietuvos čempionas  Lietuvos vicečempionas  Pasaulio čempionas  Pasaulio vicečempionas  Pilni rezultatai ir informacija 2006 m.  Kastytis Beitas  Vytautas Danilevičius  Kevinas Ašmanas (Anglija)  Patas Gibsonas (Airija)  - 2007 m.  Augustinas Žemaitis  Vytautas Danilevičius  Patas Gibsonas (Airija)  Kevinas Ašmanas (Anglija)  - 2009 m.  Vytautas Danilevičius  Kastytis Beitas  Kevinas Ašmanas (Anglija)  Ronis Svigersas (Belgija)  Rezultatai 2011 m.  Aidas Puklevičius  Paulius Ambrazevičius  Patas Gibsonas (Airija)  Kevinas Ašmanas (Anglija)  Rezultatai ir informacija 2012 m.  Šarūnas Dirmeikis  Aidas Puklevičius  Džesis Honis (Anglija)  Patas Gibsonas (Airija)  Rezultatai ir informacija 2013 m.  Šarūnas Dirmeikis  Antanas Manstavičius  Patas Gibsonas (Airija)  Tero Kaliolevo (Suomija)  Rezultatai ir informacija 2014 m.  Šarūnas Dirmeikis  Antanas Manstavičius  Vikramas Džošis (Indija)  Stivas Peris (JAV)  Rezultatai ir informacija 2015 m.  Šarūnas Dirmeikis  Regimantas Dima  Olavas Bjortomtas (Anglija)  Kevinas Ašmanas (JAV)  Rezultatai ir informacija 2016 m.  Šarūnas Dirmeikis  Ignas Ligionis  Kevinas Ašmanas (Anglija)  Olavas Bjortomtas (Anglija)  Rezultatai ir informacija 2017 m.  Šarūnas Dirmeikis  Herkus Gudavičius  Kevinas Ašmanas (Anglija)  Didjė Brujeris (Prancūzija)  Rezultatai ir informacija 2018 m.  Šarūnas Dirmeikis  Regimantas Dima  Olavas Bjortomtas (Anglija)  Stivas Peris (JAV)  Rezultatai ir informacija 2019 m.  Šarūnas Dirmeikis  Žilvinas Adomaitis  Olavas Bjortomtas (Anglija)  Stivas Peris (JAV)  Rezultatai ir informacija 2021 m.  Šarūnas Dirmeikis  Andrius Jasinevičius  Ronis Svigersas (Belgija)  Didjė Brujeris (Prancūzija)  Rezultatai ir informacija

 Nuorodos 

Pasaulio viktorinos čempionatas Lietuvoje - oficiali svetainė
Vieno organizatorių pastabos po 2011 m. Pasaulio viktorinos čempionato

Kategorija:Pasaulio čempionatai Kategorija:Žaidimai Kategorija:Konkursai